13.8.2010 Jurnalul Oficial al Uniunii Europene L 213/43 DECIZII DECIZIA 2010/452/PESC A CONSILIULUI din 12 august 2010 privind misiunea de monitorizare a Uniunii Europene în Georgia, EUMM Georgia CONSILIUL UNIUNII EUROPENE, având în vedere Tratatul privind Uniunea Europeană, în special articolul 28 și articolul 43 alineatul (2), întrucât: (1) La 15 septembrie 2008, Consiliul a adoptat Acţiunea comună 2008/736/PESC privind misiunea de monito- rizare a Uniunii Europene în Georgia, EUMM Georgia (!) (denumită în continuare „misiunea”). Acţiunea comună respectivă expiră la 14 septembrie 2010. ( La 28 mai 2010, Comitetul politic şi de securitate (COPS) a recomandat prelungirea pentru o perioadă suplimentară de 12 luni a mandatului misiunii, până la 14 septembrie 2011. (3) Structura de comandă și control a misiunii ar trebui să nu aducă atingere răspunderii contractuale a șefului misiunii față de Comisie în ceea ce priveşte execuția bugetului misiunii. (4)  Pentru prezenta misiune ar trebui activată Celula de supraveghere constituită în cadrul Secretariatului General al Consiliului. (5) Misiunea se va desfăşura în contextul unei situaţii care s- ar putea deteriora și ar putea aduce atingere obiectivelor politicii externe şi de securitate comune prevăzute la articolul 21 din tratat, ADOPTĂ PREZENTA DECIZIE: Articolul 1 Misiunea (1) Misiunea de monitorizare a Uniunii Europene în Georgia (denumită în continuare „EUMM Georgia” sau „misiunea”), instituită prin Acţiunea comună 2008/736/PESC, este prelungită de la 15 septembrie 2010 până la 14 septembrie 2011. (2)  EUMM Georgia acţionează în conformitate cu mandatul misiunii prevăzut la articolul 2 şi își îndeplineşte atribuțiile astfel cum se prevede la articolul 3. (!) JO L 248, 17.9.2008, p. 26. Articolul 2 Mandatul misiunii (1) EUMM Georgia asigură monitorizarea civilă a acţiunilor părţilor, inclusiv respectarea deplină a acordului în şase puncte şi a măsurilor ulterioare de punere în aplicare a acestuia în întreaga Georgie, acționând în strânsă coordonare cu partenerii, în special cu Organizaţia Naţiunilor Unite (ONU) şi cu Orga- nizaţia pentru Securitate și Cooperare în Europa (OSCE), şi în concordanță cu alte activități ale Uniunii, pentru a contribui la stabilizare, normalizare și la crearea unui climat de încredere, contribuind în același timp la formularea politicii europene în sprijinul unei soluții politice durabile pentru Georgia. (2) Obiectivele specifice ale misiunii sunt: (a) să contribuie la stabilitatea pe termen lung pe întreg teri- toriul Georgiei şi în regiunea înconjurătoare; (b) pe termen scurt, stabilizarea situației, cu un risc redus de reluare a ostilităților, în deplină conformitate cu acordul în şase puncte și cu măsurile ulterioare de punere în aplicare a acestuia. Articolul 3 Atribuțiile misiunii În vederea realizării misiunii, atribuțiile EUMM Georgia sunt următoarele: 1. Stabilizarea Monitorizare, analiză și rapoarte cu privire la situație în ceea ce priveşte procesul de stabilizare, axate pe respectarea deplină a acordului în șase puncte, inclusiv retragerea trupelor, pe libertatea de mişcare și acţiunile factorilor perturbatori, precum şi pe încălcările drepturilor omului și ale dreptului umanitar internațional. 2. Normalizarea Monitorizare, analiză și rapoarte cu privire la situație în ceea ce priveşte procesul de normalizare a guvernanței civile, cu accent pe statul de drept, structuri efective de aplicare a legii şi ordine publică adecvată. Misiunea monitorizează de asemenea securitatea rețelelor de transport, a infrastructurilor și a instalațiilor din domeniul energetic, precum și aspectele politice şi de securitate legate de întoarcerea persoanelor deplasate în interiorul țării și a refugiaților.